CELEX: 52003PC0691
Language: fi
Date: 2003-11-11
Title: Ehdotus: neuvoston asetus asetuksesta (EY) N:o 1251/1999 poikkeamisesta markkinointivuotta 2004/2005 koskevan kesantovelvoitteen osalta

Avis juridique important

|

52003PC0691

Ehdotus: neuvoston asetus asetuksesta (EY) N:o 1251/1999 poikkeamisesta markkinointivuotta 2004/2005 koskevan kesantovelvoitteen osalta  /* KOM/2003/0691 lopull. - CNS 2003/0271 */  

Ehdotus: NEUVOSTON ASETUS asetuksesta (EY) N:o 1251/1999 poikkeamisesta markkinointivuotta 2004/2005 koskevan kesantovelvoitteen osalta(komission esittämä)PERUSTELUTJotta tuottajat saisivat peltokasvien pinta-alatukea, heidän on yhteisen maatalouspolitiikan uudistuksen mukaisesti poistettava viljelykäytöstä tietty prosenttiosuus peltoalastaan yhteisön tuotannon ja ennakoitavissa olevien markkinoiden tasapainottamiseksi. Pientuottajat on vapautettu kesantovelvoitteesta.Kesantovelvoite on Agenda 2000:ssa vahvistettu 10 prosentiksi, ja siitä säädetään neuvoston asetuksessa (EY) N:o 1251/2000.Viljan tuotanto oli 15 jäsenvaltion EU:ssa markkinointivuonna 2003/2004 erittäin alhainen, mikä johtui ankarasta kuivuudesta yhteisön tärkeimmillä tuotantoalueilla. Erityisesti tavallisen vehnän tuotanto on laskenut markkinointivuonna 2002/2003 tuotetusta 94 miljoonasta tonnista 84 miljoonaan tonniin markkinointivuonna 2003/2004. Maissin satoarvioita on viime viikkona tarkistettu tasaisesti alaspäin. Viimeisimpien arvioiden mukaan se tulee olemaan noin 31 miljoonaa tonnia eli 25 prosenttia markkinointivuotta 2002/2003 alhaisempi. Viljan kokonaistuotanto on kuluvana markkinointivuonna laskenut 209 miljoonasta tonnista 183,6 miljoonaan tonniin. Tässä tilanteessa markkinointivuoden 2003/2004 lopullisten varastojen arvioidaan käyvän hyvin pieniksi.Myös kymmenen ehdokasmaan sato oli erittäin heikko ankaran kuivuuden vuoksi. Näiden maiden tuotanto on laskenut markkinointivuonna 2002/2003 tuotetusta 53,5 miljoonasta tonnista 46,4 miljoonaan tonniin markkinointivuonna 2003/2004. Kun tätä tuotantoa verrataan ehdokasmaiden 50 miljoonan tonnin kulutukseen, markkinointivuoden 2003/2004 lopullisten varastojen arvioidaan pienenevän myös näissä maissa.Vehnän kulutuksen arvioidaan markkinointivuonna 2003/2004 olevan maailmanmarkkinoilla 585 miljoonaa tonnia verrattuna 556 miljoonan tonnin tuotantoon. Lopullisten varastojen arvioidaan pienenevän markkinointivuoden 2002/2003 161 miljoonasta tonnista 132 miljoonaan tonniin markkinointivuonna 2003/2004. Rehuviljan tilanne on lähes sama. Markkinointivuoden 2003/2004 tuotannoksi arvioidaan 893 miljoonaa tonnia verrattuna 923 miljoonan tonnin kulutukseen, huolimatta Yhdysvaltain ennätyssuuresta maissisadosta. Lopullisten varastojen arvioidaan pienenevän markkinointivuoden 2002/2003 158 miljoonasta tonnista 128 miljoonaan tonniin markkinointivuonna 2003/2004.Näissä oloissa komissio on hyödyntänyt käytettävissään olevia markkinoiden hallintovälineitä, joita ovat esimerkiksi tuotteiden myynti julkisista varastoista ja vientiä koskevat tarkastukset, joiden tarkoituksena on varmistaa yhteisön markkinoiden hankintatilanne.Edellä kuvaillun perusteella voidaan päätellä, että vaikka vuoden 2004 sato olisi tavanomainen, varastot eivät 10 prosentin kesantovelvoitetta sovellettaessa kasvaisi merkittävästi 25 jäsenvaltion EU:ssa, paitsi jos vienti tai sisäinen kulutus olisi merkittävästi normaalia alhaisempi. Toisaalta vuoden 2004 heikko sato altistaisi sisämarkkinat mahdollisesti vakaville riskeille.Näissä oloissa ehdotetaankin, että kesantovelvoite alennettaisiin markkinointivuoden 2004/2005 osalta 5 prosenttiin.2003/0271 (CNS)Ehdotus: NEUVOSTON ASETUS asetuksesta (EY) N:o 1251/1999 poikkeamisesta markkinointivuotta 2004/2005 koskevan kesantovelvoitteen osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 36 ja 37 artiklan,ottaa huomioon komission ehdotuksen,ottaa huomioon Euroopan parlamentin lausunnon,sekä katsoo seuraavaa:(1) Neuvoston asetuksessa (EY) N:o 1251/1999  [1] käyttöönotetussa tiettyjen peltokasvien viljelijöihin sovellettavassa tukijärjestelmässä säädetään, että pinta-alatukea saadakseen tuottajien on poistettava viljelykäytöstä tietty prosenttiosuus peltoalastaan.[1]  EYVL L 160, 26.6.1999, s. 1 . Asetus sellaisena kuin se on viimeksi muutettuna asetuksella (EY) N:o 1782/2003 (EUVL L 270, 21.10.2003, s. 1).(2) Yhteisön viljamarkkinoille oli markkinointivuonna 2003/2004 luonteenomaista alhainen tuotanto, joka johtui yhteisön tärkeimmillä tuotantoalueilla vallinneesta ankarasta kuivuudesta. Tämän tilanteen uskotaan johtavan markkinointivuoden 2003/2004 lopullisten varastojen merkittävään pienenemiseen yhteisön markkinoilla. Vuonna 2004 mahdollisesti saatavan tavanomaisen sadon ei odoteta kasvattavan varastoja merkittävästi. Heikko sato altistaisi sisämarkkinat mahdollisesti vakaville riskeille.(3) Tämän vuoksi kesantovelvoite olisi markkinointivuoden 2004/2005 osalta vahvistettava asetuksen (EY) N:o 1251/1999 6 artiklan 1 kohdan toisessa alakohdassa vahvistettua alhaisemmalle tasolle,ON ANTANUT TÄMÄN ASETUKSEN:1 artiklaPoiketen siitä, mitä asetuksen (EY) N:o 1251/1999 6 artiklan 1 kohdan toisessa alakohdassa säädetään, kesantovelvoite vahvistetaan 5 prosentiksi markkinointivuonna 2004/2005.2 artiklaTämä asetus tulee voimaan päivänä, jona se julkaistaan Euroopan unionin virallisessa lehdessä.Sitä sovelletaan kesannointiin markkinointivuonna 2004/2005.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja&gt;TAULUKON PAIKKA&gt;